title: 2012 m. spalio 25 d. Komisijos įgyvendinimo reglamentas (ES) Nr. 988/2012, kuriuo iš dalies keičiamos įgyvendinimo Reglamento (ES) Nr. 543/2011 nuostatos, susijusios su ribiniu kiekiu, kurį pasiekus taikomi papildomi muitai madarinams ir likeriniams mandarinams, klementinoms, artišokams, apelsinams ir cukinijoms

text:
26.10.2012

               LT

               Europos Sąjungos oficialusis leidinys

               L 297/9

         KOMISIJOS ĮGYVENDINIMO REGLAMENTAS (ES) Nr. 988/2012
   2012 m. spalio 25 d.
   kuriuo iš dalies keičiamos įgyvendinimo Reglamento (ES) Nr. 543/2011 nuostatos, susijusios su ribiniu kiekiu, kurį pasiekus taikomi papildomi muitai madarinams ir likeriniams mandarinams, klementinoms, artišokams, apelsinams ir cukinijoms
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendras bendro žemės ūkio rinkų organizavimo reglamentas) (1), ypač į jo 143 straipsnio b punktą ir 4 straipsnį,
   kadangi:

               (1)

               2011 m. birželio 7 d. Komisijos įgyvendinimo reglamente (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), numatyta prižiūrėti jo XVIII priede išvardytų produktų importą. Tokia priežiūra turi būti vykdoma pagal taisykles, nustatytas 1993 m. liepos 2 d. Komisijos reglamento (EEB) Nr. 2454/93, išdėstančio Tarybos reglamento (EEB) Nr. 2913/92, nustatančio Bendrijos muitinės kodeksą, įgyvendinimo nuostatas (3), 308d straipsnyje;

               (2)

               taikant Urugvajaus raundo daugiašalėse derybose dėl prekybos sudarytos Sutarties dėl žemės ūkio (4) 5 straipsnio 4 dalį ir atsižvelgiant į naujausius turimus 2009, 2010 ir 2011 m. duomenis, reikėtų patikslinti ribinį kiekį, kurį pasiekus taikomi papildomi muitai: madarinams ir likeriniams mandarinams, klementinoms, artišokams, apelsinams – nuo 2012 m. lapkričio 1 d., o cukinijoms – nuo 2013 m. sausio 1 d.;

               (3)

               todėl Įgyvendinimo reglamentas (ES) Nr. 543/2011 turėtų būti atitinkamai iš dalies pakeistas;

               (4)

               siekiant užtikrinti, kad po to, kai bus pateikti atnaujinti duomenys, ši priemonė būtų pradėta taikyti kuo greičiau, šis reglamentas turėtų įsigalioti jo paskelbimo dieną;

               (5)

               šiame reglamente numatytos priemonės atitinka Bendro žemės ūkio rinkų organizavimo vadybos komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (EB) Nr. 543/2011 XVIII priedas pakeičiamas šio reglamento priede pateiktu tekstu.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. spalio 25 d.

            Komisijos vardu

            Pirmininkas

         José Manuel BARROSO

      (1)  OL L 299, 2007 11 16, p. 1.

      (2)  OL L 157, 2011 6 15, p. 1.

      (3)  OL L 253, 1993 10 11, p. 1.

      (4)  OL L 336, 1994 12 23, p. 22.

      PRIEDAS

            „XVIII PRIEDAS
            IV ANTRAŠTINĖS DALIES I SKYRIAUS 2 SKIRSNYJE PAPILDOMI IMPORTO MUITAI
            Nepažeidžiant Kombinuotosios nomenklatūros aiškinimo taisyklių, produktų aprašymas laikomas tik orientaciniu. Papildomų muitų taikymo sritis šiame priede nustatoma atsižvelgiant į KN kodų, galiojančių šio reglamento priėmimo metu, apimtį.

                        Serijos Nr.

                        KN kodas

                        Aprašymas

                        Taikymo laikotarpis

                        Ribinis kiekis
                        (tonomis)

                        78.0015

                        0702 00 00

                        Pomidorai

                        nuo spalio 1 d iki gegužės 31 d.

                        486 943

                        78.0020

                        nuo birželio 1 d. iki rugsėjo 30 d.

                        34 241

                        78.0065

                        0707 00 05

                        Agurkai

                        nuo gegužės 1 d. iki spalio 31 d.

                        13 402

                        78.0075

                        nuo lapkričio 1 d. iki balandžio 30 d.

                        18 306

                        78.0085

                        0709 91 00

                        Artišokai

                        nuo lapkričio 1 d. iki birželio 30 d.

                        37 475

                        78.0100

                        0709 93 10

                        Cukinijos

                        nuo sausio 1 d. iki gruodžio 31 d.

                        85 538

                        78.0110

                        0805 10 20

                        Apelsinai

                        nuo gruodžio 1 d. iki gegužės 31 d.

                        468 160

                        78.0120

                        0805 20 10

                        Klementinos

                        nuo lapkričio 1 d. iki vasario pabaigos

                        86 205

                        78.0130

                        0805 20 30
                        0805 20 50
                        0805 20 70
                        0805 20 90

                        Mandarinai (įskaitant tikruosius mandarinus ir likerinius mandarinus); vilkingai (wilkings) ir panašūs citrusinių hibridai

                        nuo lapkričio 1 d. iki vasario pabaigos

                        93 949

                        78.0155

                        0805 50 10

                        Citrinos

                        nuo birželio 1 d. iki gruodžio 31 d.

                        311 193

                        78.0160

                        nuo sausio 1 d. iki gegužės 31 d.

                        101 513

                        78.0170

                        0806 10 10

                        Valgomųjų vynuogių veislės

                        nuo liepos 21 d. iki lapkričio 20 d.

                        76 299

                        78.0175

                        0808 10 80

                        Obuoliai

                        nuo sausio 1 d. iki rugpjūčio 31 d.

                        703 063

                        78.0180

                        nuo rugsėjo 1 d. iki gruodžio 31 d.

                        73 884

                        78.0220

                        0808 30 90

                        Kriaušės

                        nuo sausio 1 d. iki balandžio 30 d.

                        225 388

                        78.0235

                        nuo liepos 1 d. iki gruodžio 31 d.

                        33 797

                        78.0250

                        0809 10 00

                        Abrikosai

                        nuo birželio 1 d. iki liepos 31 d.

                        4 908

                        78.0265

                        0809 29 00

                        Vyšnios, išskyrus rūgščiąsias vyšnias

                        nuo gegužės 21 d. iki rugpjūčio 10 d.

                        59 061

                        78.0270

                        0809 30

                        Persikai, įskaitant nektarinus

                        nuo birželio 11 d. iki rugsėjo 30 d.

                        14 577

                        78.0280

                        0809 40 05

                        Slyvos

                        nuo birželio 11 d. iki rugsėjo 30 d.

                        7 924“


title: 2014 m. gegužės 2 d. Komisijos įgyvendinimo reglamentas (ES) Nr. 448/2014, kuriuo dėl nuorodų į Čikagos konvencijos priedus atnaujinimo iš dalies keičiamas Įgyvendinimo reglamentas (ES) Nr. 1035/2011  Tekstas svarbus EEE

text:
3.5.2014

               LT

               Europos Sąjungos oficialusis leidinys

               L 132/53

         KOMISIJOS ĮGYVENDINIMO REGLAMENTAS (ES) Nr. 448/2014
   2014 m. gegužės 2 d.
   kuriuo dėl nuorodų į Čikagos konvencijos priedus atnaujinimo iš dalies keičiamas Įgyvendinimo reglamentas (ES) Nr. 1035/2011
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2004 m. kovo 10 d. Europos Parlamento ir Tarybos reglamentą (EB) Nr. 550/2004 dėl oro navigacijos paslaugų teikimo bendrame Europos danguje (Paslaugų teikimo reglamentas) (1), ypač į jo 4, 6 ir 7 straipsnius,
   atsižvelgdama į 2008 m. vasario 20 d. Europos Parlamento ir Tarybos reglamentą (EB) Nr. 216/2008 dėl bendrųjų taisyklių civilinės aviacijos srityje ir įsteigiantį Europos aviacijos saugos agentūrą, panaikinantį Tarybos direktyvą 91/670/EEB, Reglamentą (EB) Nr. 1592/2002 ir Direktyvą 2004/36/EB (2), ypač į jo 8b straipsnio 6 dalį,
   kadangi:

               (1)

               Komisijos įgyvendinimo reglamentu (ES) Nr. 1035/2011 (3) nustatomos oro navigacijos paslaugų teikimą reglamentuojančios įgyvendinimo taisyklės. Remiantis tomis įgyvendinimo taisyklėmis taikomi 1944 m. gruodžio 7 d. Čikagoje pasirašytoje Tarptautinės civilinės aviacijos konvencijoje (toliau – Čikagos konvencija) nustatyti standartai ir įpareigojimai, atsižvelgiant į Europos Parlamento ir Tarybos reglamento (EB) Nr. 549/2004 (4) 1 straipsnio 3 dalyje ir Reglamento (EB) Nr. 216/2008 2 straipsnio 2 dalies d punkte nustatytus tikslus;

               (2)

               Tarptautinė civilinės aviacijos organizacija (ICAO) neseniai iš dalies pakeitė Čikagos konvencijos 3, 4, 10, 11, 14 ir 15 priedus. 3, 4, 10, 11 priedų pakeitimai, 14 ir 15 priedų 11-A pakeitimas įsigaliojo 2013 m. lapkričio 14 d., o 14 priedo 11-B pakeitimas turi įsigalioti 2014 m. lapkričio 14 d.;

               (3)

               kaip nustatyta Įgyvendinimo reglamento (ES) Nr. 1035/2011 14 konstatuojamojoje dalyje, kol atitinkami ICAO standartai bus visiškai perkelti į Sąjungos teisę, oro navigacijos paslaugos turėtų būti teikiamos laikantis atitinkamų ICAO standartų. Toks pat principas taikytinas ir persvarstytiems standartams, susijusiems su neseniai padarytais Čikagos konvencijos priedų pakeitimais. Todėl Įgyvendinimo reglamente (ES) Nr. 1035/2011 pateiktos nuorodos į konvenciją turėtų būti atitinkamai atnaujintos;

               (4)

               šiame reglamente numatytos priemonės atitinka pagal Reglamento (EB) Nr. 549/2004 5 straipsnį įsteigto Bendro dangaus komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 1035/2011 priedai iš dalies keičiami pagal šio reglamento priedą.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. gegužės 2 d.

            Komisijos vardu

            Pirmininkas

         José Manuel BARROSO

      (1)  OL L 96, 2004 3 31, p. 10.

      (2)  OL L 79, 2008 3 19, p. 1.

      (3)  2011 m. spalio 17 d. Komisijos įgyvendinimo reglamentas (ES) Nr. 1035/2011, kuriuo nustatomi bendrieji oro navigacijos paslaugų teikimo reikalavimai ir iš dalies keičiami reglamentai (EB) Nr. 482/2008 ir (ES) Nr. 691/2010 (OL L 271, 2011 10 18, p. 23).

      (4)  2004 m. kovo 10 d. Europos Parlamento ir Tarybos reglamentas (EB) Nr. 549/2004, nustatantis bendro Europos dangaus sukūrimo pagrindą (pagrindų reglamentas) (OL L 96, 2004 3 31, p. 1).

      PRIEDAS

                  1.

                  I priedo 2.2.1 punkto antra pastraipa pakeičiama taip:
                  „Informacija, nurodyta a ir b punktuose, turi atitikti Reglamento (EB) Nr. 549/2004 11 straipsnyje nurodytą nacionalinį arba funkcinio oro erdvės bloko veiklos rezultatų planą, o saugos duomenys – valstybės saugos programą, nurodytą Tarptautinės civilinės aviacijos konvencijos 19 priedo 3.1.1 standarte (kai taikytina).“

                  2.

                  II priedo 4 punkto b ir c papunkčiai pakeičiami taip:

                              „b)

                              10 priede – Aviacijos ryšiai, II tomas. Ryšių procedūros, įskaitant oro navigacijos tarnybų taisykles (PANS) (6 leidimas, 2001 m. spalio mėn., įskaitant visus pakeitimus iki Nr. 88-A imtinai);

                              c)

                              11 priede – Oro eismo paslaugos (13 leidimas, 2001 m. liepos mėn., įskaitant visus pakeitimus iki Nr. 49 imtinai ir Įgyvendinimo reglamentą (ES) Nr. 923/2012 (1), kai taikytina).

                     (1)  2012 m. rugsėjo 26 d. Komisijos įgyvendinimo reglamentas (ES) Nr. 923/2012, kuriuo nustatomos bendrosios skrydžių taisyklės ir veiklos nuostatos dėl oro navigacijos paslaugų ir procedūrų ir iš dalies keičiami Įgyvendinimo reglamentas (ES) Nr. 1035/2011 ir reglamentai (EB) Nr. 1265/2007, (EB) Nr. 1794/2006, (EB) Nr. 730/2006, (EB) Nr. 1033/2006 ir (ES) Nr. 255/2010 (OL L 281, 2012 10 13, p. 1).“"

                  3.

                  III priedo 2 punkto a, b ir c papunkčiai pakeičiami taip:

                              „a)

                              nepažeidžiant Įgyvendinimo reglamento (ES) Nr. 923/2012, 3 priede – Meteorologijos paslaugos tarptautinei oro navigacijai (18 leidimas, 2013 m. liepos mėn., įskaitant visus pakeitimus iki Nr. 76 imtinai);

                              b)

                              11 priede – Oro eismo paslaugos (13 leidimas, 2001 m. liepos mėn., įskaitant visus pakeitimus iki Nr. 49 imtinai ir Įgyvendinimo reglamentą (ES) Nr. 923/2012, kai taikytina);

                              c)

                              nepažeidžiant Reglamento (ES) Nr. 139/2014 (2), 14 priede – Aerodromai, šiose redakcijose:

                                          i)

                                          I tomas. Aerodromų projektavimas ir naudojimas (6 leidimas, 2013 m. liepos mėn., įskaitant visus pakeitimus iki Nr. 11-A imtinai ir nuo 2014 m. lapkričio 13 d., taip pat įskaitant 11-B pakeitimą);

                                          ii)

                                          II tomas. Sraigtasparnių aikštelės (4 leidimas, 2013 m. liepos mėn., įskaitant visus pakeitimus iki Nr. 5 imtinai).

                     (2)  2014 m. vasario 12 d. Komisijos reglamentas (ES) Nr. 139/2014, kuriuo pagal Europos Parlamento ir Tarybos reglamentą (EB) Nr. 216/2008 nustatomi su aerodromais susiję reikalavimai ir administracinės procedūros (OL L 44, 2014 2 14, p. 1).“"

                  4.

                  IV priedo 2 punkto b papunktis pakeičiamas taip:

                              „b)

                              nurodytus Tarptautinės civilinės aviacijos konvencijos priedus, jei jie taikomi teikiant oro navigacijos informacijos paslaugas susijusioje oro erdvėje:

                                          i)

                                          3 priede – Meteorologijos paslaugos tarptautinei oro navigacijai (18 leidimas, 2013 m. liepos mėn., įskaitant visus pakeitimus iki Nr. 76 imtinai);

                                          ii)

                                          4 priede – Oro navigacijos žemėlapiai (11 leidimas, 2009 m. liepos mėn., įskaitant visus pakeitimus iki Nr. 57 imtinai);

                                          iii)

                                          nepažeidžiant Reglamento (ES) Nr. 73/2010, 15 priede – Oro navigacijos informacijos paslaugos (14 leidimas, 2013 m. liepos mėn., įskaitant visus pakeitimus iki Nr. 37 imtinai).“

                  5.

                  V priedo 3 punkto a–e papunkčiai pakeičiami taip:

                              „a)

                              I tomas. Radijo navigaciniai įrenginiai (6 leidimas, 2006 m. liepos mėn., įskaitant visus pakeitimus iki Nr. 88-A imtinai);

                              b)

                              II tomas. Ryšių procedūros, įskaitant oro navigacijos tarnybų taisykles (PANS) (6 leidimas, 2001 m. spalio mėn., įskaitant visus pakeitimus iki Nr. 88-A imtinai);

                              c)

                              III tomas. Ryšių sistemos (2 leidimas, 2007 m. liepos mėn., įskaitant visus pakeitimus iki Nr. 88-A imtinai);

                              d)

                              IV tomas. Apžvalgos radiolokatoriai ir susidūrimų vengimo sistemos (4 leidimas, 2007 m. liepos mėn., įskaitant visus pakeitimus iki Nr. 88-A imtinai);

                              e)

                              V tomas. Aviacinio radijo dažnių spektro panaudojimas (3 leidimas, 2013 m. liepos mėn., įskaitant visus pakeitimus iki Nr. 88-A imtinai).“


title: 2012 m. balandžio 2 d. Komisijos įgyvendinimo reglamentas (ES) Nr. 301/2012 dėl tam tikrų prekių klasifikavimo Kombinuotojoje nomenklatūroje

text:
5.4.2012

               LT

               Europos Sąjungos oficialusis leidinys

               L 99/19

         KOMISIJOS ĮGYVENDINIMO REGLAMENTAS (ES) Nr. 301/2012
   2012 m. balandžio 2 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:

               (1)

               siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;

               (2)

               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba kurioje ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius;

               (3)

               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;

               (4)

               reikėtų nustatyti, kad šio reglamento nuostatų neatitinkančia valstybių narių muitinių suteikta privalomąja tarifine informacija apie prekių klasifikavimą Kombinuotojoje nomenklatūroje jos turėtojas galėtų remtis dar tris mėnesius, kaip nustatyta 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (2), 12 straipsnio 6 dalyje;

               (5)

               šiame reglamente numatytos priemonės atitinka Muitinės kodekso komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
   2 straipsnis
   Valstybių narių muitinių suteikta privalomąja tarifine informacija, neatitinkančia šio reglamento nuostatų, dar galima remtis tris mėnesius, kaip nustatyta Reglamento (EEB) Nr. 2913/92 12 straipsnio 6 dalyje.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2012 m. balandžio 2 d.

            Komisijos vardu Pirmininko pavedimu

         Algirdas ŠEMETA

            Komisijos narys

      (1)  OL L 256, 1987 9 7, p. 1.

      (2)  OL L 302, 1992 10 19, p. 1.

      PRIEDAS

                  Prekių aprašymas

                  Klasifikavimas
                  (KN kodas)

                  Motyvai

                  (1)

                  (2)

                  (3)

                  Žmonėms vežti skirta nauja triratė autotransporto priemonė, varoma galiniu ratu, su stūmokliniu kibirkštinio uždegimo vidaus degimo varikliu, kurio cilindrų darbinis tūris – 998 cm3, ir slankiąja stūmoklio eiga.
                  Atstumas tarp priekinių ratų yra apie 130 cm. Ši transporto priemonė yra be diferencialinės pavaros.
                  Transporto priemonėje sumontuota automobiliams būdinga vairavimo sistema. Vairuojama naudojant išilginį vairą su dviem rankenomis, kuriose sumontuoti valdymo įrenginiai.
                  Transporto priemonė turi penkias priekinės eigos pavaras ir vieną atbulinės eigos pavarą.

                  8703 21 10

                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis ir KN kodus 8703, 8703 21 ir 8703 21 10 atitinkančiais prekių aprašymais.
                  Triratės transporto priemonės priskiriamos 8711 pozicijai, jeigu jos neturi 8703 pozicijai priskiriamų autotransporto priemonių požymių (taip pat žr. Suderintos sistemos paaiškinimų 8711 pozicijos paaiškinimų penktą pastraipą).
                  8703 pozicijai priskiriamos paprastesnės konstrukcijos lengvosios triratės transporto priemonės, kaip antai transporto priemonės su motociklo varikliu ir ratais, kurios dėl jų mechaninės struktūros turi įprastinių automobilių požymių, t. y. automobiliams būdingą vairavimo sistemą (taip pat žr. Suderintos sistemos paaiškinimų 8703 pozicijos paaiškinimų antrą pastraipą).
                  Kadangi transporto priemonėje sumontuota automobiliams būdinga vairavimo sistema, kuri yra 8703 pozicijai priskiriamų įprastinių autotransporto priemonių požymis, gaminys nepriskirtinas 8711 pozicijai.
                  Todėl transporto priemonė klasifikuotina kaip nauja autotransporto priemonė, daugiausia skirta žmonėms vežti, priskiriant KN kodą 8703 21 10.


title: 2015 m. gruodžio 16 d. Komisijos įgyvendinimo reglamentas (ES) 2015/2353, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
17.12.2015

               LT

               Europos Sąjungos oficialusis leidinys

               L 331/9

         KOMISIJOS ĮGYVENDINIMO REGLAMENTAS (ES) 2015/2353
   2015 m. gruodžio 16 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308//2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2015 m. gruodžio 16 d.

            Komisijos vardu

            Pirmininko pavedimu

         Jerzy PLEWA

            Žemės ūkio ir kaimo plėtros generalinis direktorius

      (1)  OL L 347, 2013 12 20, p. 671.

      (2)  OL L 157, 2011 6 15, p. 1.

      PRIEDAS

         Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  IL

                  236,2

                  MA

                  95,4

                  TR

                  116,3

                  ZZ

                  149,3

                  0707 00 05

                  EG

                  191,7

                  MA

                  92,9

                  TR

                  103,0

                  ZZ

                  129,2

                  0709 93 10

                  MA

                  56,7

                  TR

                  153,6

                  ZZ

                  105,2

                  0805 10 20

                  EG

                  57,7

                  MA

                  64,7

                  TR

                  59,8

                  ZA

                  48,6

                  ZZ

                  57,7

                  0805 20 10

                  MA

                  71,2

                  ZZ

                  71,2

                  0805 20 30, 0805 20 50, 0805 20 70, 0805 20 90

                  IL

                  110,9

                  TR

                  92,4

                  ZZ

                  101,7

                  0805 50 10

                  TR

                  86,8

                  ZZ

                  86,8

                  0808 10 80

                  CA

                  151,7

                  CL

                  86,2

                  US

                  75,4

                  ZA

                  141,1

                  ZZ

                  113,6

                  0808 30 90

                  CN

                  63,2

                  TR

                  130,9

                  ZZ

                  97,1

         (1)  Šalių nomenklatūra nustatyta 2012 m. lapkričio 27 d. Komisijos reglamentu (ES) Nr. 1106/2012, kuriuo dėl šalių ir teritorijų nomenklatūros atnaujinimo įgyvendinamas Europos Parlamento ir Tarybos reglamentas (EB) Nr. 471/2009 dėl Bendrijos statistikos, susijusios su išorės prekyba su ES nepriklausančiomis šalimis (OL L 328, 2012 11 28, p. 7). Kodas „ZZ“ atitinka „kitas šalis“.


title: 2015 m. kovo 3 d. Komisijos įgyvendinimo reglamentas (ES) 2015/343, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
4.3.2015

               LT

               Europos Sąjungos oficialusis leidinys

               L 60/35

         KOMISIJOS ĮGYVENDINIMO REGLAMENTAS (ES) 2015/343
   2015 m. kovo 3 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308//2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2015 m. kovo 3 d.

            Komisijos vardu

            Pirmininko pavedimu

         Jerzy PLEWA

            Žemės ūkio ir kaimo plėtros generalinis direktorius

      (1)  OL L 347, 2013 12 20, p. 671.

      (2)  OL L 157, 2011 6 15, p. 1.

      PRIEDAS

         Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  EG

                  120,8

                  MA

                  84,5

                  TR

                  106,6

                  ZZ

                  104,0

                  0707 00 05

                  JO

                  253,9

                  TR

                  182,4

                  ZZ

                  218,2

                  0709 93 10

                  MA

                  84,4

                  TR

                  191,0

                  ZZ

                  137,7

                  0805 10 20

                  EG

                  45,5

                  IL

                  71,5

                  MA

                  49,0

                  TN

                  51,5

                  TR

                  70,1

                  ZZ

                  57,5

                  0805 50 10

                  TR

                  59,8

                  ZZ

                  59,8

                  0808 10 80

                  BR

                  69,4

                  CL

                  94,6

                  MK

                  26,7

                  US

                  132,2

                  ZZ

                  80,7

                  0808 30 90

                  AR

                  114,8

                  CL

                  139,2

                  CN

                  80,0

                  US

                  122,7

                  ZA

                  95,3

                  ZZ

                  110,4

         (1)  Šalių nomenklatūra nustatyta 2012 m. lapkričio 27 d. Komisijos reglamentu (ES) Nr. 1106/2012, kuriuo dėl šalių ir teritorijų nomenklatūros atnaujinimo įgyvendinamas Europos Parlamento ir Tarybos reglamentas (EB) Nr. 471/2009 dėl Bendrijos statistikos, susijusios su išorės prekyba su ES nepriklausančiomis šalimis (OL L 328, 2012 11 28, p. 7). Kodas „ZZ“ atitinka „kitas šalis“.


title: 2011 m. spalio 17 d. Komisijos įgyvendinimo reglamentas (ES) Nr. 1034/2011 dėl oro eismo valdymo ir oro navigacijos paslaugų saugos priežiūros, kuriuo iš dalies keičiamas Reglamentas (ES) Nr. 691/2010 Tekstas svarbus EEE

text:
18.10.2011

               LT

               Europos Sąjungos oficialusis leidinys

               L 271/15

         KOMISIJOS ĮGYVENDINIMO REGLAMENTAS (ES) Nr. 1034/2011
   2011 m. spalio 17 d.
   dėl oro eismo valdymo ir oro navigacijos paslaugų saugos priežiūros, kuriuo iš dalies keičiamas Reglamentas (ES) Nr. 691/2010
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2004 m. kovo 10 d. Europos Parlamento ir Tarybos reglamentą (EB) Nr. 550/2004 dėl oro navigacijos paslaugų teikimo bendrame Europos danguje (Paslaugų teikimo reglamentas) (1), ypač į jo 4 straipsnį,
   atsižvelgdama į 2004 m. kovo 10 d. Europos Parlamento ir Tarybos reglamentą (EB) Nr. 551/2004 dėl bendro Europos dangaus oro erdvės organizavimo ir naudojimo (Oro erdvės reglamentas) (2), ypač į jo 6 straipsnį,
   atsižvelgdama į 2008 m. vasario 20 d. Europos Parlamento ir Tarybos reglamentą (EB) Nr. 216/2008 dėl bendrųjų taisyklių civilinės aviacijos srityje ir įsteigiantį Europos aviacijos saugos agentūrą, panaikinantį Tarybos direktyvą 91/670/EEB, Reglamentą (EB) Nr. 1592/2002 ir Direktyvą 2004/36/EB (3), ypač į jo 8b straipsnį,
   kadangi:

               (1)

               pagal Reglamentą (EB) Nr. 216/2008, Komisija, padedama Europos aviacijos saugos agentūros (toliau – agentūra), turi priimti atitinkamas įgyvendinimo taisykles, kuriomis būtų nustatytas norminių saugos reikalavimų rinkinys veiksmingai oro eismo valdymo (OEV) saugos priežiūros funkcijai įgyvendinti. Reglamento (EB) Nr. 216/2008 8b straipsnyje reikalaujama, kad šios įgyvendinimo taisyklės būtų parengtos remiantis 2004 m. kovo 10 d. Europos Parlamento ir Tarybos reglamento (EB) Nr. 549/2004, nustatančio bendro Europos dangaus sukūrimo pagrindą (pagrindų reglamentas) (4), 5 straipsnio 3 dalimi. Šis reglamentas parengtas remiantis 2007 m. lapkričio 8 d. Komisijos reglamentu Nr. 1315/2007 dėl oro eismo valdymo saugos priežiūros, iš dalies keičiančiu Reglamentą (EB) Nr. 2096/2005 (5);

               (2)

               reikia tiksliau nustatyti kompetentingų institucijų vaidmenį ir funkcijas remiantis Reglamento (EB) Nr. 216/2008, Reglamento (EB) Nr. 549/2004, Reglamento (EB) Nr. 550/2004 ir 2004 m. kovo 10 d. Europos Parlamento ir Tarybos reglamento (EB) Nr. 552/2004 dėl Europos oro eismo valdymo tinklo sąveikos (Sąveikos reglamento) (6) nuostatomis. Šiuose reglamentuose taip pat nustatyti oro navigacijos paslaugų saugos reikalavimai. Nors atsakomybė už saugų oro navigacijos paslaugos teikimą tenka jos teikėjui, valstybės narės per kompetentingas institucijas turėtų užtikrinti veiksmingą priežiūrą;

               (3)

               kaip numatyta Reglamento (EB) Nr. 549/2004 1 straipsnio 2 dalyje ir Reglamento (EB) Nr. 216/2008 1 straipsnio 2 dalies c punkte, šis reglamentas neturėtų būti taikomas karinėms operacijoms ir mokymui;

               (4)

               kompetentingos institucijos, vykdydamos atitinkamus patikrinimus ir apžiūras pagal Reglamentą (EB) Nr. 216/2008 ir Reglamentą (EB) Nr. 550/2004, turėtų atlikti privalomąjį saugos auditą ir vertinimą pagal šį reglamentą;

               (5)

               kai tinkama, kompetentingos institucijos, siekdamos užtikrinti veiksmingą ir darnią priežiūrą, turėtų apsvarstyti šiame reglamente nustatyto saugos priežiūros metodo taikymo kitose priežiūros srityse galimybę;

               (6)

               teikiant oro navigacijos paslaugas, taip pat vykdant oro eismo srautų valdymo ir oro erdvės valdymo funkcijas naudojamos funkcinės sistemos, suteikiančios galimybę valdyti oro eismą. Todėl visiems funkcinių sistemų pakeitimams turėtų būti taikoma saugos priežiūra;

               (7)

               kompetentingos institucijos turėtų imtis visų reikalingų priemonių, jei sistema arba sistemos sudedamoji dalis neatitinka taikomų reikalavimų. Šiomis aplinkybėmis ir visų pirma tada, kai reikia duoti saugos nurodymą, kompetentinga institucija turėtų apsvarstyti galimybę atitinkamoms paskelbtosioms įstaigoms, pateikiančioms Reglamento (EB) Nr. 552/2004 5 arba 6 straipsnyje nurodytas deklaracijas, duoti nurodymus atlikti specialius tokios techninės sistemos tyrimus;

               (8)

               kompetentingų institucijų teikiamos metinės saugos priežiūros ataskaitos būtų naudingos siekiant prisidėti prie saugos priežiūros skaidrumo ir atskaitingumo. Tokios ataskaitos turėtų būti skiriamos Komisijai, agentūrai ir kompetentingą instituciją paskyrusiai arba įsteigusiai valstybei narei. Be to, metinėmis saugos priežiūros ataskaitomis reikėtų naudotis bendradarbiaujant regioniniu mastu, atliekant standartizacijos patikrinimus pagal Reglamentą (EB) Nr. 216/2008 ir vykdant tarptautinę saugos priežiūros stebėseną. Ataskaitoje turėtų būti pateikiama atitinkama informacija apie šiuos dalykus: saugos lygio stebėseną, kaip prižiūrimos organizacijos laikosi galiojančių norminių saugos reikalavimų, privalomojo saugos audito programą, saugos įrodymų vertinimą, pagal kompetentingos institucijos patvirtintas procedūras organizacijos įdiegtus funkcinių sistemų pakeitimus ir tos institucijos duotus saugos nurodymus;

               (9)

               pagal Reglamento (EB) Nr. 216/2008 10 straipsnio 1 dalį ir Reglamento (EB) Nr. 550/2004 2 straipsnio 4 dalį kompetentingos institucijos turėtų imtis tinkamų glaudaus bendradarbiavimo priemonių, kad užtikrintų tinkamą oro navigacijos paslaugų teikėjų, kurie teikia su kitos (nei pažymėjimą išdavusi valstybė narė) valstybės narės atsakomybės sričiai priklausančia oro erdve susijusias paslaugas, priežiūrą. Pagal Reglamento (EB) Nr. 216/2008 15 straipsnį kompetentingos institucijos turėtų visų pirma keistis tinkama informacija apie organizacijų saugos priežiūrą;

               (10)

               agentūra turėtų ir toliau vertinti šio reglamento nuostatas, visų pirma tas, kurios susijusios su pakeitimų saugos priežiūra, ir pateikti nuomonę, kaip tuos pakeitimus suderinti su visuotiniu sisteminiu požiūriu. Taip pat agentūra turėtų atsižvelgti į šių nuostatų integravimą į būsimą bendrą civilinės aviacijos saugos reguliavimo sistemą ir suinteresuotųjų šalių bei kompetentingų institucijų įgytą patirtį. Be to, pateikiant agentūros nuomonę turėtų būti siekiama palengvinti Tarptautinės civilinės aviacijos organizacijos (ICAO) valstybės saugos programos, kuri turėtų būti įgyvendinama kaip šio visuotinio sisteminio požiūrio dalis, įgyvendinimą Sąjungoje;

               (11)

               kad tam tikros pagal Reglamentą (EB) Nr. 551/2004 nustatytos tinklo funkcijos būtų vykdomos saugiai, jas vykdantis subjektas turėtų atitikti tam tikrus saugos reikalavimus. Šie reikalavimai, kuriais siekiama užtikrinti, kad toks subjektas ar organizacija veiklą vykdytų saugiai nustatyti 2011 m. liepos 7 d. Komisijos reglamente (ES) Nr. 677/2011, kuriuo nustatomos išsamios oro eismo valdymo (OEV) tinklo funkcijų vykdymo taisyklės ir iš dalies keičiamas Reglamentas (ES) Nr. 691/2010 (7). Tai organizacijos saugos reikalavimai, labai panašūs į Komisijos įgyvendinimo reglamente (ES) Nr. 1035/2011 (8) išdėstytus bendruosius reikalavimus, pritaikyti prie atsakomybės už tinklo funkcijų saugą. Siekiant visuotinio sisteminio požiūrio į civilinės aviacijos srities saugos reguliavimą, priežiūra, kaip laikomasi šių reikalavimų, turi būti vykdoma taip pat, kaip vykdoma oro navigacijos paslaugų teikėjų priežiūra;

               (12)

               2007 m. liepos mėn. rekomendacijose aukšto lygio darbo grupė dėl ateities Europos aviacijos reguliavimo sistemos pabrėžė, kad teisės aktais nustatyta priežiūra ir paslaugų teikimas ar funkcijų vykdymas turi būti atskirti. Remiantis šiuo principu, Reglamento (EB) Nr. 551/2004 6 straipsnyje nustatyta, kad vykdyti tinklo valdymo funkcijas paskirtam subjektui turi būti taikoma tinkama priežiūra. Kadangi agentūra jau vykdo nepriklausomą visos Europos OEV ir (arba) ONP teikėjų saugos priežiūrą pagal Reglamento (EB) Nr. 216/2008 22a straipsnį, tai, kad ji būtų įgaliota padėti Komisijai vykdyti tas pačias užduotis, susijusias su Europos tinklo funkcijomis, visiškai atitiktų Europos aviacijos saugos politiką;

               (13)

               todėl Reglamentas (EB) Nr. 1315/2007 turėtų būti panaikintas;

               (14)

               2010 m. liepos 29 d. Komisijos reglamentas (ES) Nr. 691/2010, kuriuo nustatomas oro navigacijos paslaugų teikimo ir tinklo funkcijų veiklos rezultatų planas ir iš dalies keičiamas Reglamentas (EB) Nr. 2096/2005 (9), turėtų būti iš dalies pakeistas siekiant pritaikyti jį prie šio reglamento;

               (15)

               šiame reglamente numatytos priemonės atitinka Bendro dangaus komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Dalykas ir taikymo sritis
   1.   Šiuo reglamentu nustatomi reikalavimai, taikomi kompetentingoms institucijoms, vykdančioms oro navigacijos paslaugų, oro eismo srautų valdymo, oro erdvės valdymo ir kitų tinklo funkcijų saugos priežiūros funkciją.
   2.   Šis reglamentas taikomas kompetentingų institucijų ir jų vardu veikiančių kompetentingų organizacijų vykdomai oro navigacijos paslaugų, oro eismo srautų valdymo, oro erdvės valdymo ir kitų tinklo funkcijų saugos priežiūros veiklai.
   2 straipsnis
   Apibrėžtys
   Šiame reglamente vartojamų terminų apibrėžtys nustatytos Reglamento (EB) Nr. 549/2004 2 straipsnyje ir Reglamento (EB) Nr. 216/2008 3 straipsnyje. Tačiau Reglamento (EB) Nr. 549/2004 2 straipsnio 15 punkte pateikta „sertifikato“ apibrėžtis netaikoma.
   Kitų vartojamų terminų apibrėžtys:
   1)   taisomasis veiksmas– veiksmas, kuriuo pašalinama nustatytos neatitikties priežastis;
   2)   funkcinė sistema– sistemų, procedūrų ir žmogiškųjų išteklių derinys tam tikrai OEV funkcijai atlikti;
   3)   tinklo valdytojas– nešališka kompetentinga įstaiga, kuriai pagal Reglamento (EB) Nr. 551/2004 6 straipsnio 2 arba 6 dalį pavesta vykdyti tame straipsnyje ir šiame reglamente aprašytas užduotis;
   4)   tinklo funkcijos– konkrečios funkcijos, aprašytos Reglamento (EB) Nr. 551/2004 6 straipsnyje;
   5)   organizacija– oro navigacijos paslaugų teikėjas arba oro eismo srautų valdymo, oro erdvės valdymo ar kitas tinklo funkcijas vykdantis subjektas;
   6)   procesas– susijusių ar sąveikių veiksmų, kuriais gavinys paverčiamas rezultatu, derinys;
   7)   saugos įrodymas– įrodymas, kad siūlomas funkcinės sistemos pakeitimas gali būti įgyvendintas laikantis norminių saugos reikalavimų ir siekiant pagal galiojančią reguliavimo sistemą nustatytų tikslų arba laikantis pagal tą sistemą nustatytų standartų;
   8)   saugos nurodymas– kompetentingos institucijos priimtas arba patvirtintas dokumentas, kuriuo reikalaujama atlikti funkcinės sistemos taisomuosius veiksmus, kai yra įrodymų, kad priešingu atveju gali būti pakenkta aviacijos saugai;
   9)   saugos tikslas– teiginys, kuriuo kokybiškai arba kiekybiškai apibrėžiamas didžiausias galimo pavojaus dažnumas arba tikimybė;
   10)   privalomasis saugos auditas– kompetentingos institucijos arba jos vardu reguliariai atliekamas nepriklausomas tyrimas siekiant nustatyti, ar visos su sauga susijusios priemonės arba su procesais ir jų rezultatais, produktais ar paslaugomis susiję jų elementai atitinka būtinas su sauga susijusias priemones ir ar jos veiksmingai įgyvendinamos ir tinkamos numatytiems rezultatams siekti;
   11)   norminiai saugos reikalavimai– Sąjungos arba nacionalinėse taisyklėse nustatyti oro navigacijos paslaugų teikimo, oro eismo srautų valdymo, oro erdvės valdymo ar kitų tinklo funkcijų vykdymo reikalavimai, susiję su technine ir veiklos kompetencija, tinkamumu teikti šias paslaugas ir vykdyti funkcijas, tų paslaugų ir funkcijų saugos valdymu, taip pat sistemomis, jų dalimis ir susijusiomis procedūromis;
   12)   saugos reikalavimas– pagal rizikos mažinimo strategiją nustatyta rizikos mažinimo priemonė, kuria pasiekiamas tam tikras saugos tikslas, įskaitant organizacinius, veiklos, procedūrinius, funkcinius, veiklos rodiklių ir sąveikos reikalavimus arba aplinkos ypatumus;
   13)   patikra– tikrinimas ir laidavimas, pateikiant objektyvių įrodymų, kad nustatyti reikalavimai įvykdyti;
   14)   visos Europos OEV ir (arba) ONP– daugumoje valstybių narių ar visose valstybėse narėse esantiems vartotojams skirta veikla, kuri vykdoma tose valstybėse narėse ir kuri taip pat gali būti vykdoma už teritorijos, kurioje taikoma Sutartis, oro erdvės ribų.
   3 straipsnis
   Kompetentinga priežiūros institucija
   Nepažeidžiant oro navigacijos paslaugų teikėjų pažymėjimų (sertifikatų) abipusio pripažinimo nuostatų pagal Reglamento (EB) Nr. 550/2004 7 straipsnio 8 dalį ir Reglamento (EB) Nr. 216/2008 11 straipsnį, šiame reglamente kompetentingos priežiūros institucijos yra:

               a)

               organizacijoms, kurių pagrindinė veiklos vykdymo vieta ir (jei yra) jų registruotoji būstinė yra valstybėje narėje, teikiant oro navigacijos paslaugas tos valstybės narės teritorijoje – tos valstybės narės paskirta arba įsteigta nacionalinė priežiūros institucija;

               b)

               organizacijoms tuo atveju, kai pagal Reglamento (EB) Nr. 550/2004 2 straipsnį sudarytuose valstybių narių susitarimuose atsakomybė už saugos priežiūrą paskirstyta kitaip, nei numatyta a punkte – pagal tuos susitarimus paskirtos arba įsteigtos kompetentingos institucijos. Šie susitarimai atitinka Reglamento (EB) Nr. 550/2004 2 straipsnio 3–6 dalių reikalavimus;

               c)

               organizacijoms, teikiančioms OEV ir (arba) oro navigacijos paslaugas teritorijos, kurioje taikoma Sutartis, oro erdvėje ir kurių pagrindinė veiklos vykdymo vieta ir (jei yra) jų registruotoji būstinė yra už teritorijos, kurioje taikoma Sutartis, ribų – Europos aviacijos saugos agentūros (toliau – agentūra);

               d)

               organizacijoms, teikiančioms visos Europos OEV ir (arba) oro navigacijos paslaugas, taip pat visas kitas tinklo funkcijas teritorijos, kurioje taikoma Sutartis, oro erdvėje – agentūra.

         4 straipsnis
   Saugos priežiūros funkcija
   1.   Kompetentingos institucijos, vykdydamos oro navigacijos paslaugoms ir oro eismo srautų valdymo, oro erdvės valdymo bei kitoms tinklo funkcijoms taikomų reikalavimų priežiūrą, vykdo saugos priežiūrą, stebėdamos, ar saugiai vykdoma ši veikla, ir tikrindamos, ar laikomasi taikomų norminių saugos reikalavimų ir ar tinkamai taikomos jų įgyvendinimo priemonės.
   2.   Sudarydamos susitarimą dėl organizacijų, vykdančių veiklą daugiau kaip vienos valstybės narės atsakomybės sritį apimančiuose funkciniuose oro erdvės blokuose ar teikiančių tarpvalstybines paslaugas, priežiūros, atitinkamos valstybės narės nustato ir paskirsto saugos priežiūros įpareigojimus užtikrindamos, kad:

               a)

               būtų konkrečiai nurodyta atsakomybė už kiekvienos šio reglamento nuostatos įgyvendinimą;

               b)

               valstybės narės galėtų stebėti saugos priežiūros mechanizmus ir jų taikymo rezultatus;

               c)

               priežiūrą vykdančios institucijos ir tvirtinančioji institucija keistųsi reikiama informacija.

         Valstybės narės reguliariai peržiūri susitarimą ir jo praktinį įgyvendinimą, visų pirma atsižvelgdamos į pasiektą saugos lygį.
   3.   Siekdamos užtikrinti, kad būtų įvykdyti 2 dalies a–c punktų reikalavimai, valstybės narės, sudarydamos susitarimą dėl veiklą funkciniuose oro erdvės blokuose ar tarpvalstybinę veiklą vykdančių organizacijų (kai bent vienai tą veiklą vykdančiai organizacijai kompetentinga institucija pagal 3 straipsnio b punktą yra agentūra) priežiūros, koordinuoja veiksmus su agentūra.
   5 straipsnis
   Saugos rodiklių stebėsena
   1.   Kompetentingos institucijos reguliariai stebi ir vertina pasiektus saugos lygius siekdamos nustatyti, ar jie atitinka jų atsakomybės sričiai priklausančiuose oro erdvės blokuose taikomus norminius saugos reikalavimus.
   2.   Kompetentingos institucijos atsižvelgia į saugos stebėsenos rezultatus, visų pirma, kad nustatytų sritis, kuriose reikia pirmiausia tikrinti, ar laikomasi norminių saugos reikalavimų.
   6 straipsnis
   Norminių saugos reikalavimų laikymosi patikra
   1.   Kompetentingos institucijos nustato šių dalykų tikrinimo tvarką:

               a)

               prieš išduodant oro navigacijos paslaugų teikėjo pažymėjimą arba pratęsiant jo galiojimą – ar laikomasi taikomų norminių saugos reikalavimų, įskaitant su sauga susijusias pažymėjimo galiojimo sąlygas;

               b)

               ar laikomasi su sauga susijusių įpareigojimų, nustatytų pagal Reglamento (EB) Nr. 550/2004 8 straipsnį išduotame paskyrimo akte;

               c)

               ar organizacijos nuolat laikosi taikomų norminių saugos reikalavimų;

               d)

               kaip įgyvendinami saugos tikslai, saugos reikalavimai ir kitos su sauga susijusios sąlygos, nustatytos:

                           i)

                           sistemų patikros deklaracijose, įskaitant visas susijusias pagal Reglamentą (EB) Nr. 552/2004 išduotas sistemų sudedamųjų dalių atitikties ar tinkamumo naudoti deklaracijas;

                           ii)

                           rizikos vertinimo ir mažinimo procedūrose, kurių reikalaujama pagal oro navigacijos paslaugoms, oro eismo srautų valdymui ir oro erdvės valdymui ir tinklo valdytojui taikomus norminius saugos reikalavimus;

               e)

               kaip įgyvendinami saugos nurodymai.

         2.   1 dalyje nurodytas procesas:

               a)

               grindžiamas dokumentuose nustatytomis procedūromis;

               b)

               papildomas saugos priežiūrą vykdantiems darbuotojams skirtomis gairėmis, kaip vykdyti užduotis;

               c)

               užtikrina, kad atitinkamai organizacijai būtų teikiama informacija apie saugos priežiūros rezultatus;

               d)

               grindžiamas privalomuoju saugos auditu ir vertinimu, vykdomais pagal 7, 9 ir 10 straipsnius;

               e)

               užtikrina, kad kompetentingos institucijos turėtų įrodymus, būtinus tolesniems veiksmams, įskaitant Reglamento (EB) Nr. 549/2004 9 straipsnyje, Reglamento (EB) Nr. 550/2004 7 straipsnio 7 dalyje ir Reglamento (EB) Nr. 216/2008 10, 25 ir 68 straipsniuose nurodytas priemones, pagrįsti tais atvejais, kai nesilaikoma norminių saugos reikalavimų.

         7 straipsnis
   Privalomasis saugos auditas
   1.   Kompetentingos institucijos arba jų paskirtos kompetentingos organizacijos atlieka privalomuosius saugos auditus.
   2.   1 dalyje numatyti privalomieji saugos auditai:

               a)

               kompetentingoms institucijoms suteikia galimybę gauti įrodymų, kad laikomasi taikomų norminių saugos reikalavimų ir vykdomos jų įgyvendinimo priemonės, įvertinant būtinybę atlikti patobulinimus ar imtis taisomųjų veiksmų;

               b)

               yra nepriklausomi nuo vidaus audito veiklos, kurią atitinkama organizacija vykdo taikydama savo saugos arba kokybės valdymo sistemas;

               c)

               atliekami auditorių, kvalifikuotų pagal 12 straipsnio reikalavimus;

               d)

               taikomi visoms įgyvendinimo priemonėms ar jų elementams, taip pat procesams, produktams ar paslaugoms;

               e)

               suteikia galimybę nustatyti, ar:

                           i)

                           įgyvendinimo priemonės atitinka norminius saugos reikalavimus;

                           ii)

                           veiksmai, kurių imtasi, atitinka įgyvendinimo priemones;

                           iii)

                           veiksmų, kurių imtasi, rezultatai atitinka rezultatus, kuriuos numatyta pasiekti įgyvendinimo priemonėmis;

               f)

               užtikrina, kad pagal 8 straipsnį visi nustatyti neatitikties atvejai būtų pašalinti.

         3.   Vykdydamos Įgyvendinimo reglamento (ES) Nr. 1035/2011 8 straipsnyje numatytą tikrinimo programą, kompetentingos institucijos nustato ir bent kartą per metus atnaujina privalomojo saugos audito programą siekdamos:

               a)

               apimti visas sritis, kuriose gali kilti susirūpinimas dėl saugos, ypatingą dėmesį atkreipiant į sritis, kuriose buvo nustatyta problemų;

               b)

               apimti visas organizacijas, tarnybas ir tinklo funkcijas, kurių veiklos priežiūrą vykdo kompetentinga institucija;

               c)

               užtikrinti, kad auditas būtų vykdomas proporcingai su organizacijų vykdoma veikla susijusios rizikos lygiui;

               d)

               užtikrinti, kad per dvejus metus būtų atliekama pakankamai auditų siekiant patikrinti, ar visos šios organizacijos laikosi taikomų norminių saugos reikalavimų visose susijusiose funkcinės sistemos srityse;

               e)

               užtikrinti, kad būtų tikrinama, ar įgyvendinti taisomieji veiksmai.

         4.   Kompetentingos institucijos gali nuspręsti pakeisti plane numatytų auditų taikymo sritį ir prireikus įtraukti papildomus auditus.
   5.   Kompetentingos institucijos sprendžia, kokių priemonių, elementų, paslaugų, funkcijų, produktų, fizinių vietų ir veiklos rūšių auditas turi būti atliekamas per nustatytą laikotarpį.
   6.   Atliekant auditą padarytos pastabos ir nustatyti neatitikties faktai dokumentuojami. Jie pagrindžiami įrodymais ir nurodomi remiantis su atliekamu auditu susijusiais taikomais norminiais saugos reikalavimais ir jų įgyvendinimo priemonėmis.
   7.   Parengiama audito ataskaita, kurioje išsamiai apibūdinami neatitikties faktai.
   8 straipsnis
   Taisomieji veiksmai
   1.   Kompetentingos institucijos apie nustatytus faktus praneša organizacijai, kurios auditas buvo atliekamas, ir kartu pareikalauja imtis veiksmų nustatytiems neatitikties atvejams ištaisyti, neapribojant teisės imtis visų remiantis taikomais norminiais saugos reikalavimais būtinų papildomų veiksmų.
   2.   Organizacijos, kurių auditas buvo atliekamas, numato taisomuosius veiksmus, būtinus neatitikties atvejams ištaisyti, ir tų veiksmų įgyvendinimo terminą.
   3.   Kompetentingos institucijos įvertina organizacijų, kurių auditas buvo atliekamas, numatytus taisomuosius veiksmus ir jų įgyvendinimo planą ir jiems pritaria, jeigu įvertinus padaroma išvada, kad jų pakanka neatitikties atvejams ištaisyti.
   4.   Organizacijos, kurių auditas buvo atliekamas, imasi taisomųjų veiksmų, kuriems pritarė kompetentingos institucijos. Šie taisomieji veiksmai ir po jų atliekami veiksmai užbaigiami per kompetentingų institucijų patvirtintą terminą.
   9 straipsnis
   Funkcinių sistemų pakeitimų saugos priežiūra
   1.   Spręsdamos, ar įdiegti su sauga susijusį savo funkcinių sistemų pakeitimą, organizacijos taiko tik procedūras, kurioms pritarė susijusi kompetentinga institucija. Oro eismo paslaugų teikėjų ir ryšių, navigacijos ar stebėjimo paslaugų teikėjų atveju susijusi kompetentinga institucija pritaria šioms procedūroms pagal Įgyvendinimo reglamento (ES) Nr. 1035/2011 nuostatas.
   2.   Organizacijos praneša susijusiai kompetentingai institucijai apie visus planuojamus su sauga susijusius pakeitimus. Tuo tikslu kompetentingos institucijos pagal nacionalinės teisės aktus nustato atitinkamas administracines procedūras.
   3.   Išskyrus 10 straipsnyje numatytus atvejus, organizacijos pagal šio straipsnio 1 dalyje nurodytas procedūras gali įgyvendinti pakeitimą, apie kurį pranešta.
   10 straipsnis
   Siūlomų pakeitimų vertinimo tvarka
   1.   Kompetentingos institucijos vertina su organizacijos siūlomomis naujomis funkcinėmis sistemomis ar esamų funkcinių sistemų pakeitimais susijusius saugos įrodymus, kai:

               a)

               atlikus Įgyvendinimo reglamento (EB) Nr. 1035/2011 II priedo 3.2.4 punkte numatytą sunkumo vertinimą nustatoma, kad numatytų pavojų galimi padariniai yra 1 arba 2 pavojingumo klasės, arba

               b)

               įgyvendinant pakeitimus būtina nustatyti naujus aviacijos standartus.

         Jei kompetentingos institucijos nustato, kad vertinimą būtina atlikti kitais (nei nurodyta a ir b punktuose) atvejais, jos praneša organizacijai, kad atliks pakeitimo, apie kurį pranešta, saugos vertinimą.
   2.   Vertinimas atliekamas proporcingai su nauja funkcine sistema ar esamų funkcinių sistemų siūlomu pakeitimu susijusios rizikos lygiui.
   Atliekant vertinimą:

               a)

               taikomos dokumentuose aprašytos procedūros;

               b)

               remiamasi saugos priežiūrą vykdantiems darbuotojams skirtomis gairėmis, kaip vykdyti užduotis;

               c)

               atsižvelgiama į susijusius su svarstomais pakeitimais saugos tikslus, saugos reikalavimus ir kitas su sauga susijusias sąlygas, nustatytus:

                           i)

                           Reglamento (EB) Nr. 552/2004 6 straipsnyje nurodytose sistemų patikrinimo deklaracijose;

                           ii)

                           Reglamento (EB) Nr. 552/2004 5 straipsnyje nurodytose sistemų sudėtinių dalių atitikties arba tinkamumo naudoti deklaracijose; arba

                           iii)

                           rizikos vertinimo ir mažinimo dokumentuose, parengtuose pagal taikomus norminius saugos reikalavimus;

               d)

               prireikus nustatomos papildomos su sauga susijusių pakeitimų įgyvendinimo sąlygos;

               e)

               įvertinamas pateiktų saugos įrodymų tinkamumas, atsižvelgiant į:

                           i)

                           pavojaus nustatymą;

                           ii)

                           sunkumo klasių nustatymo nuoseklumą;

                           iii)

                           saugos tikslų pagrįstumą;

                           iv)

                           saugos reikalavimų ir kitų nustatytų su sauga susijusių sąlygų pagrįstumą, veiksmingumą ir įgyvendinamumą;

                           v)

                           įrodymą, kad nuolat laikomasi saugos tikslų, saugos reikalavimų ir kitų su sauga susijusių sąlygų;

                           vi)

                           įrodymą, kad saugos įrodymų pateikimo procesas atitinka galiojančius norminius saugos reikalavimus;

               f)

               patikrinami organizacijų taikyti nagrinėjamos naujos funkcinės sistemos ar esamų funkcinių sistemų pakeitimų saugumo įrodymų pateikimo procesai;

               g)

               nustatomas nuolatinio reikalavimų laikymosi tikrinimo poreikis;

               h)

               įtraukiami būtini derinimo su institucijomis, atsakingomis už tinkamumo skraidyti ir skrydžių vykdymo saugos priežiūrą, veiksmai;

               i)

               pranešama apie pritarimą nagrinėjamam pakeitimui, nurodant taikomas sąlygas, arba nepritarimą, nurodant nepritarimo priežastis.

         3.   Atliekant vertinimą svarstytas pakeitimas diegiamas tik jei jam pritaria kompetentingos institucijos.
   11 straipsnis
   Kompetentingos organizacijos
   1.   Kai kompetentinga institucija nusprendžia kompetentingai organizacijai pavesti atlikti privalomąjį saugos auditą arba vertinimą pagal šį reglamentą, ji užtikrina, kad taikant organizacijos atrankos iš organizacijų, atitinkančių Reglamento (EB) Nr. 550/2004 3 straipsnio ir Reglamento (EB) Nr. 216/2008 13 straipsnio reikalavimus, kriterijus būtų atsižvelgiama į šiuos aspektus:

               a)

               kompetentinga organizacija turi aviacijos veiklos vykdytojų saugos vertinimo patirties;

               b)

               kompetentinga organizacija nedalyvauja vertinamos organizacijos vidaus veikloje, susijusioje su saugos arba kokybės valdymo sistemomis;

               c)

               visi su privalomuoju saugos auditu arba vertinimu susiję darbuotojai yra tinkamai išmokyti ir kvalifikuoti ir atitinka šio reglamento 12 straipsnio 3 dalyje nustatytus kvalifikacinius reikalavimus.

         2.   Kompetentinga organizacija sutinka, kad kompetentinga institucija ar kita jos vardu veikianti įstaiga gali atlikti jos auditą.
   3.   Kompetentingos institucijos registruoja kompetentingas organizacijas, kurioms jų vardu pavesta atlikti privalomąjį saugos auditą arba vertinimą. Tokie registracijos įrašais patvirtinama, kad laikomasi 1 dalyje nurodytų reikalavimų.
   12 straipsnis
   Saugos priežiūros pajėgumas
   1.   Valstybės narės ir Komisija užtikrina, kad kompetentingos institucijos būtų pajėgios užtikrinti visų jų prižiūrimų organizacijų saugos priežiūrą ir turėtų pakankamus išteklius šiame reglamente nustatytiems veiksmams atlikti.
   2.   Kompetentingos institucijos pateikia ir kas dveji metai atnaujina saugos priežiūros funkcijoms vykdyti būtinų žmogiškųjų išteklių vertinimą, remdamosi šiame reglamente reikalaujamų procesų analize ir jų taikymu.
   3.   Kompetentingos institucijos užtikrina, kad visi saugos priežiūros veikloje dalyvaujantys asmenys būtų kompetentingi vykdyti savo užduotis. Tuo tikslu jos:

               a)

               nustato ir dokumentuoja visoms su saugos priežiūros veikla jų struktūroje susijusioms pareigoms eiti būtiną išsilavinimą, mokymą, technines ir veiklos žinias, patirtį ir kvalifikaciją;

               b)

               užtikrina specialų jų struktūroje vykdomoje saugos priežiūros veikloje dalyvaujančių asmenų mokymą;

               c)

               užtikrina, kad privalomąjį saugos auditą atlikti paskirti darbuotojai, įskaitant auditą atliekančius kompetentingų organizacijų darbuotojus, atitiktų konkrečius kompetentingos institucijos nustatytus kvalifikacinius kriterijus. Nustatant šiuos kriterijus, atsižvelgiama į:

                           i)

                           reikalavimų, susijusių su oro navigacijos paslaugomis, oro eismo srautų valdymu, oro erdvės valdymu ir kitomis tinklo funkcijomis, kurių privalomąjį saugos auditą gali reikėti atlikti, žinojimą ir supratimą;

                           ii)

                           vertinimo metodų taikymą;

                           iii)

                           būtinus audito valdymo įgūdžius;

                           iv)

                           auditorių kompetencijos įrodymą vertinimo ar kitomis priimtinomis priemonėmis.

         13 straipsnis
   Saugos nurodymai
   1.   Jei kompetentingos institucijos nustato funkcinės sistemos saugos trūkumą, dėl kurio būtina nedelsiant imtis veiksmų, ji duoda saugos nurodymą.
   2.   Atitinkamoms organizacijoms siunčiamuose saugos nurodymuose pateikiama bent ši informacija:

               a)

               saugos trūkumas;

               b)

               funkcinė sistema, kurioje nustatytas tas trūkumas;

               c)

               būtini veiksmai ir jų pagrindimas;

               d)

               terminas, per kurį būtina imtis saugos nurodyme nurodytų veiksmų;

               e)

               nurodymo įsigaliojimo data.

         3.   Kompetentingos institucijos saugos nurodymo kopiją siunčia agentūrai ir visoms kitoms susijusioms kompetentingoms institucijoms, visų pirma institucijoms, vykdančioms funkcinės sistemos saugos priežiūrą, taip pat Komisijai.
   4.   Kompetentingos institucijos tikrina, ar laikomasi taikomų saugos nurodymų.
   14 straipsnis
   Saugos priežiūros įrašai
   Kompetentingos institucijos daro ir tvarko atitinkamus su jų saugos priežiūros procesais susijusius įrašus, įskaitant visas privalomojo saugos audito ataskaitas ir kitus su sauga susijusius įrašus apie pažymėjimus, paskyrimus, pakeitimų saugos priežiūrą, saugos nurodymus ir pavedimus kompetentingoms organizacijoms.
   15 straipsnis
   Saugos priežiūros ataskaitos
   1.   Kompetentingos institucijos kasmet parengia saugos priežiūros veiksmų, kurių buvo imtasi pagal šį reglamentą, ataskaitą. Metinėje saugos priežiūros ataskaitoje taip pat pateikiama ši informacija:

               a)

               kompetentingos institucijos organizacinė struktūra ir procedūros;

               b)

               valstybių narių, įsteigusių arba paskyrusių kompetentingą instituciją, atsakomybės sričiai priklausanti oro erdvė (jei taikoma) ir kompetentingos institucijos prižiūrimos organizacijos;

               c)

               kompetentingos organizacijos, kurioms pavesta atlikti privalomąjį saugos auditą;

               d)

               kompetentingos institucijos turimų išteklių lygis;

               e)

               visi su sauga susiję klausimai, nustatyti vykdant saugos priežiūrą, kuriai vadovavo kompetentinga institucija.

         2.   Valstybės narės, pagal Reglamento (EB) Nr. 549/2004 12 straipsnį pateikdamos savo metines ataskaitas Komisijai, naudojasi kompetentingų institucijų ataskaitomis.
   Užtikrinama, kad metinė saugos priežiūros ataskaita būtų prieinama su funkciniais oro erdvės blokais susijusioms valstybėms narėms, agentūrai, taip pat programų ar veiksmų pagal suderintus tarptautinius susitarimus dėl oro navigacijos paslaugų, oro eismo srautų valdymo, oro erdvės valdymo ir kitų tinklo funkcijų saugos priežiūros įgyvendinimo stebėsenos ar audito vykdytojams.
   16 straipsnis
   Keitimasis kompetentingų institucijų turima informacija
   Kompetentingos institucijos sudaro glaudaus bendradarbiavimo pagal Reglamento (EB) Nr. 216/2008 10 ir 15 straipsnius ir Reglamento (EB) Nr. 550/2004 2 straipsnio 4 dalį susitarimus ir keičiasi visa reikalinga informacija, kad užtikrintų visų organizacijų, teikiančių tarptautines paslaugas ar vykdančių tarptautines funkcijas, saugos priežiūrą.
   17 straipsnis
   Pereinamojo laikotarpio nuostatos
   1.   Iki šio reglamento įsigaliojimo pradėti vykdyti Reglamentu (EB) Nr. 1315/2007 grindžiami veiksmai vykdomi pagal šį reglamentą.
   2.   Valstybės narės institucija, buvusi atsakinga už organizacijų, kurių kompetentinga institucija pagal 3 straipsnį yra agentūra, saugos priežiūrą, praėjus 12 mėnesių nuo šio reglamento įsigaliojimo dienos tų organizacijų saugos priežiūros funkciją perduoda agentūrai, išskyrus tuo atveju, kai vykdoma tinklo valdytojo saugos priežiūra – tuo atveju saugos priežiūros funkcija šio reglamento įsigaliojimo dieną perduodama (jei perduodama) Komisijai, o pastarajai vykdyti funkciją padeda agentūra.
   18 straipsnis
   Panaikinimas
   Reglamentas (EB) Nr. 1315/2007 panaikinamas.
   19 straipsnis
   Reglamento (ES) Nr. 691/2010 pakeitimai
   Reglamento (ES) Nr. 691/2010 IV priedo 1.1 dalies e punktas pakeičiamas taip:

               „e)

               NSA saugos ataskaitos, nurodytos Komisijos įgyvendinimo reglamento (ES) Nr. 1034/2011 (10) 7, 8 ir 14 straipsniuose, ir NSA ataskaitos dėl nustatytų saugos trūkumų, kuriems taikomi taisomųjų veiksmų planai, pašalinimo;

         20 straipsnis
   Įsigaliojimas
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. spalio 17 d.

            Komisijos vardu

            Pirmininkas

         José Manuel BARROSO

      (1)  OL L 96, 2004 3 31, p. 10.

      (2)  OL L 96, 2004 3 31, p. 20.

      (3)  OL L 79, 2008 3 19, p. 1.

      (4)  OL L 96, 2004 3 31, p. 1.

      (5)  OL L 291, 2007 11 9, p. 16.

      (6)  OL L 96, 2004 3 31, p. 26.

      (7)  OL L 185, 2011 7 15, p. 1.

      (8)  Žr. šio Oficialiojo leidinio p. 23.

      (9)  OL L 201, 2010 8 3, p. 1.

      (10)  OL L 271, 2011 10 18, p. 15.“


title: 2015 m. gruodžio 22 d. Komisijos įgyvendinimo reglamentas (ES) 2015/2442, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
23.12.2015

               LT

               Europos Sąjungos oficialusis leidinys

               L 336/54

         KOMISIJOS ĮGYVENDINIMO REGLAMENTAS (ES) 2015/2442
   2015 m. gruodžio 22 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308//2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2015 m. gruodžio 22 d.

            Komisijos vardu

            Pirmininko pavedimu

         Jerzy PLEWA

            Žemės ūkio ir kaimo plėtros generalinis direktorius

      (1)  OL L 347, 2013 12 20, p. 671.

      (2)  OL L 157, 2011 6 15, p. 1.

      PRIEDAS

         Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  IL

                  236,2

                  MA

                  104,4

                  TR

                  109,8

                  ZZ

                  150,1

                  0707 00 05

                  EG

                  174,9

                  MA

                  90,3

                  TR

                  143,9

                  ZZ

                  136,4

                  0709 93 10

                  MA

                  45,8

                  TR

                  145,2

                  ZZ

                  95,5

                  0805 10 20

                  EG

                  52,8

                  MA

                  65,7

                  TR

                  77,0

                  ZA

                  53,1

                  ZZ

                  62,2

                  0805 20 10

                  MA

                  74,4

                  ZZ

                  74,4

                  0805 20 30, 0805 20 50, 0805 20 70, 0805 20 90

                  IL

                  111,9

                  TR

                  86,8

                  UY

                  95,4

                  ZZ

                  98,0

                  0805 50 10

                  TR

                  97,8

                  ZZ

                  97,8

                  0808 10 80

                  CA

                  153,6

                  CL

                  95,8

                  US

                  172,3

                  ZA

                  141,1

                  ZZ

                  140,7

                  0808 30 90

                  CN

                  63,7

                  TR

                  121,0

                  ZZ

                  92,4

         (1)  Šalių nomenklatūra nustatyta 2012 m. lapkričio 27 d. Komisijos reglamentu (ES) Nr. 1106/2012, kuriuo dėl šalių ir teritorijų nomenklatūros atnaujinimo įgyvendinamas Europos Parlamento ir Tarybos reglamentas (EB) Nr. 471/2009 dėl Bendrijos statistikos, susijusios su išorės prekyba su ES nepriklausančiomis šalimis (OL L 328, 2012 11 28, p. 7). Kodas „ZZ“ atitinka „kitas šalis“.


title: 2016 m. rugpjūčio 19 d. Komisijos įgyvendinimo reglamentas (ES) 2016/1399, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
20.8.2016

               LT

               Europos Sąjungos oficialusis leidinys

               L 227/3

         KOMISIJOS ĮGYVENDINIMO REGLAMENTAS (ES) 2016/1399
   2016 m. rugpjūčio 19 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. rugpjūčio 19 d.

            Komisijos vardu

            Pirmininko pavedimu

         Jerzy PLEWA

            Žemės ūkio ir kaimo plėtros generalinio direktorato generalinis direktorius

      (1)  OL L 347, 2013 12 20, p. 671.

      (2)  OL L 157, 2011 6 15, p. 1.

      PRIEDAS

         Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  MA

                  186,9

                  ZZ

                  186,9

                  0707 00 05

                  TR

                  116,3

                  ZZ

                  116,3

                  0709 93 10

                  TR

                  143,2

                  ZZ

                  143,2

                  0805 50 10

                  AR

                  186,2

                  CL

                  125,1

                  MA

                  99,8

                  TR

                  154,0

                  UY

                  178,5

                  ZA

                  168,3

                  ZZ

                  152,0

                  0806 10 10

                  EG

                  218,8

                  TR

                  137,6

                  ZZ

                  178,2

                  0808 10 80

                  AR

                  115,3

                  BR

                  102,1

                  CL

                  126,6

                  CN

                  160,3

                  NZ

                  142,6

                  US

                  141,5

                  UY

                  93,8

                  ZA

                  93,0

                  ZZ

                  121,9

                  0808 30 90

                  AR

                  93,2

                  CL

                  129,5

                  TR

                  143,3

                  ZA

                  115,9

                  ZZ

                  120,5

                  0809 30 10 , 0809 30 90

                  TR

                  130,8

                  ZZ

                  130,8

         (1)  Šalių nomenklatūra nustatyta 2012 m. lapkričio 27 d. Komisijos reglamentu (ES) Nr. 1106/2012, kuriuo dėl šalių ir teritorijų nomenklatūros atnaujinimo įgyvendinamas Europos Parlamento ir Tarybos reglamentas (EB) Nr. 471/2009 dėl Bendrijos statistikos, susijusios su išorės prekyba su ES nepriklausančiomis šalimis (OL L 328, 2012 11 28, p. 7). Kodas „ZZ“ atitinka „kitas šalis“.


title: 2016 m. rugsėjo 12 d. Komisijos įgyvendinimo reglamentas (ES) 2016/1642, kuriuo iš dalies keičiamas Tarybos reglamentas (EB) Nr. 1210/2003 dėl tam tikrų konkrečių ekonominių ir finansinių santykių su Iraku apribojimo

text:
13.9.2016

               LT

               Europos Sąjungos oficialusis leidinys

               L 244/9

         KOMISIJOS ĮGYVENDINIMO REGLAMENTAS (ES) 2016/1642
   2016 m. rugsėjo 12 d.
   kuriuo iš dalies keičiamas Tarybos reglamentas (EB) Nr. 1210/2003 dėl tam tikrų konkrečių ekonominių ir finansinių santykių su Iraku apribojimo
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. liepos 7 d. Tarybos reglamentą (EB) Nr. 1210/2003 dėl tam tikrų konkrečių ekonominių ir finansinių santykių su Iraku apribojimo ir panaikinantį Reglamentą (EB) Nr. 2465/96 (1), ypač į jo 11 straipsnio b punktą,
   kadangi:

               (1)

               Reglamento (EB) Nr. 1210/2003 III priede pateiktas fizinių ir juridinių asmenų, viešųjų įstaigų, korporacijų, agentūrų ir buvusios Irako Vyriausybės organizacijų, kuriems pagal tą reglamentą taikomas lėšų ir ekonominių išteklių, kurie 2003 m. gegužės 22 d. buvo laikomi už Irako ribų, įšaldymas, sąrašas;

               (2)

               2016 m. rugsėjo 6 d. Jungtinių Tautų Saugumo Tarybos sankcijų komitetas nusprendė pašalinti vieną subjektą iš asmenų ar organizacijų, kurių lėšos ir ekonominiai ištekliai turėtų būti įšaldyti, sąrašo;

               (3)

               todėl Reglamento (EB) Nr. 1210/2003 III priedas turėtų būti atitinkamai iš dalies pakeistas,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1210/2003 III priedas iš dalies keičiamas taip, kaip išdėstyta šio reglamento priede.
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. rugsėjo 12 d.

            Komisijos vardu

            Pirmininko pavedimu

            Laikinai einantis Užsienio politikos priemonių tarnybos vadovo pareigas

      (1)  OL L 169, 2003 7 8, p. 6. Iš dalies pakeistas Tarybos reglamentu (ES) Nr. 131/2011 (OL L 41, 2011 2 15, p. 1).

      PRIEDAS
      Reglamento (EB) Nr. 1210/2003 III priede išbraukiamas šis įrašas:

                     „109.

                     SOUTH REFINERIES COMPANY. Adresas: Basra, Irakas.“


title: 2015 m. lapkričio 17 d. Komisijos įgyvendinimo reglamentas (ES) 2015/2065, kuriuo pagal Europos Parlamento ir Tarybos reglamentą (ES) Nr. 517/2014 nustatoma pranešimo apie valstybių narių mokymo ir sertifikavimo programas forma (Tekstas svarbus EEE)

text:
18.11.2015

               LT

               Europos Sąjungos oficialusis leidinys

               L 301/14

         KOMISIJOS ĮGYVENDINIMO REGLAMENTAS (ES) 2015/2065
   2015 m. lapkričio 17 d.
   kuriuo pagal Europos Parlamento ir Tarybos reglamentą (ES) Nr. 517/2014 nustatoma pranešimo apie valstybių narių mokymo ir sertifikavimo programas forma
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2014 m. balandžio 16 d. Europos Parlamento ir Tarybos reglamentą (ES) Nr. 517/2014 dėl fluorintų šiltnamio efektą sukeliančių dujų, kuriuo panaikinamas Reglamentas (EB) Nr. 842/2006 (1), ypač į jo 10 straipsnio 13 dalį,
   kadangi:

               (1)

               pagal Reglamento (ES) Nr. 517/2014 10 straipsnio 10 dalį pranešimo forma turėtų būti suvienodinta nustačius svarbiausią reikalingą informaciją, kad būtų galima patvirtinti pažymėjimo arba atestacijos dokumento, atitinkančio nustatytus būtiniausius reikalavimus ir abipusio pripažinimo sąlygas, autentiškumą;

               (2)

               Komisija priėmė Komisijos įgyvendinimo reglamentą (ES) 2015/2067 (2) ir Komisijos įgyvendinimo reglamentą (ES) 2015/2066 (3) ir taip atnaujino būtiniausius reikalavimus ir abipusio pripažinimo sąlygas;

               (3)

               todėl Komisijos reglamentas (EB) Nr. 308/2008 (4) turėtų būti panaikintas;

               (4)

               šiame reglamente numatytos priemonės atitinka pagal Reglamento (ES) Nr. 517/2014 24 straipsnį įsteigto komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Valstybės narės naudoja šias Reglamento (ES) Nr. 517/2014 10 straipsnio 10 dalyje nurodytų pranešimų pateikimo formas:

               1)

               šio reglamento I priede nustatytą pranešimo apie stacionarią šaldymo, oro kondicionavimo, šilumos siurblių įrangą ir apie izoterminių sunkvežimių ir priekabų šaldymo įrenginius formą;

               2)

               šio reglamento II priede nustatytą pranešimo apie stacionarias gaisro gesinimo sistemas ir gesintuvus formą;

               3)

               šio reglamento III priede nustatytą pranešimo apie aukštos įtampos skirstomuosius įrenginius formą;

               4)

               šio reglamento IV priede nustatytą pranešimo apie įrangą, kurioje yra tirpiklių, kurių pagrindą sudaro fluorintos šiltnamio efektą sukeliančios dujos, formą;

               5)

               šio reglamento V priede nustatytą pranešimo apie variklinių transporto priemonių oro kondicionavimo sistemas formą.

         2 straipsnis
   Reglamentas (EB) Nr. 308/2008 panaikinamas.
   Nuorodos į panaikintą reglamentą laikomos nuorodomis į šį reglamentą ir skaitomos pagal VI priede pateiktą atitikmenų lentelę.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. lapkričio 17 d.

            Komisijos vardu

            Pirmininkas

         Jean-Claude JUNCKER

      (1)  OL L 150, 2014 5 20, p. 195.

      (2)  2015 m. lapkričio 17 d. Komisijos įgyvendinimo reglamentas (ES) 2015/2067, kuriuo pagal Europos Parlamento ir Tarybos reglamentą (ES) Nr. 517/2014 nustatomi fizinių asmenų sertifikavimo, susijusio su stacionaria šaldymo, oro kondicionavimo, šilumos siurblių įranga ir izoterminių sunkvežimių ir priekabų šaldymo įrenginiais, kuriuose yra fluorintų šiltnamio efektą sukeliančių dujų, ir įmonių sertifikavimo, susijusio su stacionaria šaldymo, oro kondicionavimo ir šilumos siurblių įranga, kurioje yra fluorintų šiltnamio efektą sukeliančių dujų, būtiniausi reikalavimai ir abipusio pripažinimo sąlygos (žr. šio Oficialiojo leidinio p. 28).

      (3)  2015 m. lapkričio 17 d. Komisijos įgyvendinimo reglamentas (ES) 2015/2066, kuriuo pagal Europos Parlamento ir Tarybos reglamentą (ES) Nr. 517/2014 nustatomi fizinių asmenų, užsiimančių aukštos įtampos skirstomųjų įrenginių, kuriuose yra fluorintų šiltnamio efektą sukeliančių dujų, montavimu, aptarnavimu, remontu, technine priežiūra ar eksploatacijos nutraukimu arba fluorintų šiltnamio efektą sukeliančių dujų surinkimu iš stacionarių aukštos įtampos skirstomųjų įrenginių, būtiniausi sertifikavimo reikalavimai ir abipusio pripažinimo sąlygos (žr. šio Oficialiojo leidinio p. 22).

      (4)  2008 m. balandžio 2 d. Komisijos reglamentas (EB) Nr. 308/2008, kuriuo pagal Europos Parlamento ir Tarybos reglamentą (EB) Nr. 842/2006 nustatoma pranešimo apie valstybių narių mokymo ir sertifikavimo programas forma (OL L 92, 2008 4 3, p. 28).

      I PRIEDAS

         STACIONARI ŠALDYMO, ORO KONDICIONAVIMO IR ŠILUMOS SIURBLIŲ ĮRANGA, IZOTERMINIŲ SUNKVEŽIMIŲ IR PRIEKABŲ ŠALDYMO ĮRENGINIAI

      PRANEŠIMAS

         VALSTYBIŲ NARIŲ ĮMONIŲ IR FIZINIŲ ASMENŲ, UŽSIIMANČIŲ VEIKLA, KURIAI TAIKOMA REGLAMENTO (ES) Nr. 517/2014 DĖL FLUORINTŲ ŠILTNAMIO EFEKTĄ SUKELIANČIŲ DUJŲ 10 STRAIPSNIO 1 DALIS, MOKYMO IR SERTIFIKAVIMO REIKALAVIMŲ NUSTATYMAS ARBA PRITAIKYMAS

         BENDROJI INFORMACIJA

                              a)

                              Valstybė narė

                              b)

                              Pranešančioji institucija

                              c)

                              Pranešimo data

         A dalis. Fiziniai asmenys

      Komisijos įgyvendinimo reglamento (ES) 2015/2067 (1) 4 ir 10 straipsniuose nustatytus būtiniausius reikalavimus ir abipusio pripažinimo sąlygas atitinka ši (šios) fizinių asmenų, užsiimančių stacionarios šaldymo, oro kondicionavimo įrangos ir šilumos siurblių, taip pat izoterminių sunkvežimių ir priekabų šaldymo įrenginių, kuriuose yra fluorintų šiltnamio efektą sukeliančių dujų, įrengimu, remontu, technine priežiūra, aptarnavimu, eksploatacijos nutraukimu arba nuotėkio tikrinimu arba tokių dujų surinkimu iš šios įrangos ir įrenginių, sertifikavimo sistema (-os).

                  Pažymėjimo pavadinimas

                  Kategorija
                  (I, II, III ir (arba) IV)

                  Fizinių asmenų sertifikavimo institucija (pavadinimas ir duomenys ryšiams)

                  (…)

         B dalis. Įmonės

      Įgyvendinimo reglamento (ES) 2015/2067 6 ir 10 straipsniuose nustatytus būtiniausius reikalavimus ir abipusio pripažinimo sąlygas atitinka ši (šios) įmonių, užsiimančių stacionarios šaldymo, oro kondicionavimo įrangos ir šilumos siurblių įrangos, kurioje yra fluorintų šiltnamio efektą sukeliančių dujų, įrengimu, remontu, technine priežiūra, aptarnavimu arba eksploatacijos nutraukimu, sertifikavimo sistema (-os).

                  Pažymėjimo pavadinimas

                  Įmonių sertifikavimo institucija (pavadinimas ir duomenys ryšiams)

                  (…)

         (1)  2015 m. lapkričio 17 d. Komisijos įgyvendinimo reglamentas (ES) 2015/2067, kuriuo pagal Europos Parlamento ir Tarybos reglamentą (ES) Nr. 517/2014 nustatomi fizinių asmenų sertifikavimo, susijusio su stacionaria šaldymo, oro kondicionavimo, šilumos siurblių įranga ir izoterminių sunkvežimių ir priekabų šaldymo įrenginiais, kuriuose yra fluorintų šiltnamio efektą sukeliančių dujų, ir įmonių sertifikavimo, susijusio su stacionaria šaldymo, oro kondicionavimo įranga ir šilumos siurbliais, kuriuose yra fluorintų šiltnamio efektą sukeliančių dujų, būtiniausi reikalavimai ir abipusio pripažinimo sąlygos (OL L 301, 2015 11 18, p. 28).

      II PRIEDAS

         STACIONARI GAISRO GESINIMO ĮRANGA

      PRANEŠIMAS

         VALSTYBIŲ NARIŲ ĮMONIŲ IR FIZINIŲ ASMENŲ, UŽSIIMANČIŲ VEIKLA, KURIAI TAIKOMA REGLAMENTO (ES) Nr. 517/2014 DĖL FLUORINTŲ ŠILTNAMIO EFEKTĄ SUKELIANČIŲ DUJŲ 10 STRAIPSNIO 1 DALIS, MOKYMO IR SERTIFIKAVIMO REIKALAVIMŲ NUSTATYMAS ARBA PRITAIKYMAS

         BENDROJI INFORMACIJA

                              a)

                              Valstybė narė

                              b)

                              Pranešančioji institucija

                              c)

                              Pranešimo data

         A dalis. Fiziniai asmenys

      Komisijos reglamento (EB) Nr. 304/2008 (1) 5 ir 13 straipsniuose nustatytus būtiniausius reikalavimus ir abipusio pripažinimo sąlygas atitinka ši (šios) fizinių asmenų, užsiimančių stacionarios gaisro gesinimo įrangos, kurioje yra fluorintų šiltnamio efektą sukeliančių dujų, įrengimu, remontu, technine priežiūra, aptarnavimu, eksploatacijos nutraukimu arba nuotėkio tikrinimu arba tokių dujų surinkimu iš stacionarios gaisro gesinimo įrangos, sertifikavimo sistema (-os).

                  Pažymėjimo pavadinimas

                  Fizinių asmenų sertifikavimo institucija (pavadinimas ir duomenys ryšiams)

                  (…)

         B dalis. Įmonės

      Reglamento (EB) Nr. 304/2008 8 ir 13 straipsniuose nustatytus būtiniausius reikalavimus ir abipusio pripažinimo sąlygas atitinka ši (šios) įmonių, užsiimančių stacionarios gaisro gesinimo įrangos, kurioje yra fluorintų šiltnamio efektą sukeliančių dujų, įrengimu, remontu, technine priežiūra, aptarnavimu arba eksploatacijos nutraukimu, sertifikavimo sistema (-os).

                  Pažymėjimo pavadinimas

                  Įmonių sertifikavimo institucija (pavadinimas ir duomenys ryšiams)

                  (…)

         (1)  2008 m. balandžio 2 d. Komisijos reglamentas (EB) Nr. 304/2008, kuriuo pagal Europos Parlamento ir Tarybos reglamentą (EB) Nr. 842/2006 nustatomi būtiniausi įmonių sertifikavimo ir darbuotojų atestavimo, susijusio su stacionariomis priešgaisrinėmis sistemomis ir gesintuvais, kuriuose yra tam tikrų fluorintų šiltnamio efektą sukeliančių dujų, reikalavimai ir pažymėjimų abipusio pripažinimo sąlygos (OL L 92, 2008 4 3, p. 12).

      III PRIEDAS

         AUKŠTOS ĮTAMPOS SKIRSTOMIEJI ĮRENGINIAI

      PRANEŠIMAS

         VALSTYBIŲ NARIŲ FIZINIŲ ASMENŲ, UŽSIIMANČIŲ VEIKLA, KURIAI TAIKOMA REGLAMENTO (ES) Nr. 517/2014 DĖL FLUORINTŲ ŠILTNAMIO EFEKTĄ SUKELIANČIŲ DUJŲ 10 STRAIPSNIO 1 DALIS, MOKYMO IR SERTIFIKAVIMO REIKALAVIMŲ NUSTATYMAS ARBA PRITAIKYMAS

         BENDROJI INFORMACIJA

                              a)

                              Valstybė narė

                              b)

                              Pranešančioji institucija

                              c)

                              Pranešimo data

            Komisijos įgyvendinimo reglamento (ES) 2015/2066 (1) 3 ir 7 straipsniuose nustatytus būtiniausius reikalavimus ir abipusio pripažinimo sąlygas atitinka ši (šios) fizinių asmenų, užsiimančių aukštos įtampos skirstomųjų įrenginių, kuriuose yra fluorintų šiltnamio efektą sukeliančių dujų, įrengimu, remontu, technine priežiūra, aptarnavimu, eksploatacijos nutraukimu arba fluorintų šiltnamio efektą sukeliančių dujų surinkimu iš stacionarių aukštos įtampos skirstomųjų įrenginių, sertifikavimo sistema (-os).

                  Pažymėjimo pavadinimas

                  Fizinių asmenų sertifikavimo institucija (pavadinimas ir duomenys ryšiams)

                  (…)

         (1)  2015 m. lapkričio 17 d. Komisijos įgyvendinimo reglamentas (ES) 2015/2066, kuriuo pagal Europos Parlamento ir Tarybos reglamentą (ES) Nr. 517/2014 nustatomi fizinių asmenų, užsiimančių aukštos įtampos skirstomųjų įrenginių, kuriuose yra fluorintų šiltnamio efektą sukeliančių dujų, montavimu, aptarnavimu, remontu, technine priežiūra ar eksploatacijos nutraukimu arba fluorintų šiltnamio efektą sukeliančių dujų surinkimu iš stacionarių aukštos įtampos skirstomųjų įrenginių, būtiniausi sertifikavimo reikalavimai ir abipusio pripažinimo sąlygos (OL L 301, 2015 11 18, p. 22).

      IV PRIEDAS

         ĮRANGA, KURIOJE YRA TIRPIKLIŲ, KURIŲ PAGRINDĄ SUDARO FLUORINTOS ŠILTNAMIO EFEKTĄ SUKELIANČIOS DUJOS

      PRANEŠIMAS

         VALSTYBIŲ NARIŲ FIZINIŲ ASMENŲ, UŽSIIMANČIŲ VEIKLA, KURIAI TAIKOMA REGLAMENTO (ES) Nr. 517/2014 DĖL FLUORINTŲ ŠILTNAMIO EFEKTĄ SUKELIANČIŲ DUJŲ 10 STRAIPSNIO 1 DALIS, MOKYMO IR SERTIFIKAVIMO REIKALAVIMŲ NUSTATYMAS ARBA PRITAIKYMAS

         BENDROJI INFORMACIJA

                              a)

                              Valstybė narė

                              b)

                              Pranešančioji institucija

                              c)

                              Pranešimo data

            Komisijos reglamento (EB) Nr. 306/2008 (1) 3 ir 7 straipsniuose nustatytus būtiniausius abipusio pripažinimo reikalavimus ir sąlygas atitinka ši (-ios) fizinių asmenų, užsiimančių tirpiklių, kurių pagrindą sudaro tam tikros fluorintos šiltnamio efektą sukeliančios dujos, surinkimo iš įrangos, sertifikavimo sistema (-os).

                  Pažymėjimo pavadinimas

                  Fizinių asmenų sertifikavimo institucija (pavadinimas ir duomenys ryšiams)

                  (…)

         (1)  2008 m. balandžio 2 d. Komisijos reglamentas (EB) Nr. 306/2008, kuriuo pagal Europos Parlamento ir Tarybos reglamentą (EB) Nr. 842/2006 nustatomi darbuotojų, surenkančių iš įrangos tirpiklius, kurių pagrindas yra tam tikros fluorintos šiltnamio efektą sukeliančios dujos, atestavimo būtiniausi reikalavimai ir pažymėjimų abipusio pripažinimo sąlygos (OL L 92, 2008 4 3, p. 21).

      V PRIEDAS

         VARIKLINIŲ TRANSPORTO PRIEMONIŲ ORO KONDICIONAVIMO SISTEMOS

      PRANEŠIMAS

         VALSTYBIŲ NARIŲ FIZINIŲ ASMENŲ, UŽSIIMANČIŲ VEIKLA, KURIAI TAIKOMA REGLAMENTO (ES) Nr. 517/2014 DĖL FLUORINTŲ ŠILTNAMIO EFEKTĄ SUKELIANČIŲ DUJŲ 10 STRAIPSNIO 1 DALIS, MOKYMO IR KVALIFIKACIJOS REIKALAVIMŲ NUSTATYMAS ARBA PRITAIKYMAS

         BENDROJI INFORMACIJA

                              a)

                              Valstybė narė

                              b)

                              Pranešančioji institucija

                              c)

                              Pranešimo data

            Komisijos reglamento (EB) Nr. 307/2008 (1) 2 straipsnio 1 dalyje ir 5 straipsnyje nustatytus būtiniausius abipusio pripažinimo reikalavimus ir sąlygas atitinka ši (šios) fizinių asmenų (užsiimančių fluorintų šiltnamio efektą sukeliančios dujų surinkimu iš variklinių transporto priemonių oro kondicionavimo sistemų) mokymo programa (-os).

                  Atestavimo dokumento pavadinimas

                  Fizinių asmenų atestavimo institucija (pavadinimas ir duomenys ryšiams)

                  (…)

         (1)  2008 m. balandžio 2 d. Komisijos reglamentas (EB) Nr. 307/2008, nustatantis darbuotojų mokymo programų, susijusių su tam tikrų variklinių transporto priemonių oro kondicionavimo sistemomis, kuriose yra tam tikrų fluorintų šiltnamio efektą sukeliančių dujų, būtiniausius reikalavimus ir gautų pažymėjimų abipusio pripažinimo sąlygas pagal Europos Parlamento ir Tarybos reglamentą (EB) Nr. 842/2006 (OL L 92, 2008 4 3, p. 25).

      VI PRIEDAS

         Atitikmenų lentelė

                  Reglamentas (EB) Nr. 308/2008

                  Šis reglamentas

                  1 straipsnis

                  1 straipsnis

                  —

                  2 straipsnis

                  2 straipsnis

                  3 straipsnis

                  I priedas

                  I priedas

                  II priedas

                  II priedas

                  III priedas

                  III priedas

                  IV priedas

                  IV priedas

                  V priedas

                  V priedas

                  —

                  VI priedas


title: 2017 m. sausio 26 d. Komisijos įgyvendinimo reglamentas (ES) 2017/142, kuriuo 258-ą kartą iš dalies keičiamas Tarybos reglamentas (EB) Nr. 881/2002, kuriuo nustatomos tam tikros specialios ribojamosios priemonės, taikomos tam tikriems asmenims ir subjektams, susijusiems su ISIL („Da'esh“) ir Al-Qaida organizacijomis

text:
27.1.2017

               LT

               Europos Sąjungos oficialusis leidinys

               L 22/54

         KOMISIJOS ĮGYVENDINIMO REGLAMENTAS (ES) 2017/142
   2017 m. sausio 26 d.
   kuriuo 258-ą kartą iš dalies keičiamas Tarybos reglamentas (EB) Nr. 881/2002, kuriuo nustatomos tam tikros specialios ribojamosios priemonės, taikomos tam tikriems asmenims ir subjektams, susijusiems su ISIL („Da'esh“) ir Al-Qaida organizacijomis
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2002 m. gegužės 27 d. Tarybos reglamentą (EB) Nr. 881/2002, kuriuo nustatomos tam tikros specialios ribojamosios priemonės, taikomos tam tikriems asmenims ir subjektams, susijusiems su ISIL („Da'esh“) ir Al-Qaida organizacijomis (1), ypač į jo 7 straipsnio 1 dalies a punktą ir 7a straipsnio 5 dalį,
   kadangi:

               (1)

               Reglamento (EB) Nr. 881/2002 I priede išvardyti asmenys, grupės ir organizacijos, kurių lėšos ir ekonominiai ištekliai pagal tą reglamentą įšaldomi;

               (2)

               2017 m. sausio 19 d. Jungtinių Tautų Saugumo Tarybos Sankcijų komitetas nusprendė iš dalies pakeisti vieną asmenų, grupių ir organizacijų, kuriems turėtų būti taikomas lėšų ir ekonominių išteklių įšaldymas, sąrašo įrašą. todėl Reglamento (EB) Nr. 881/2002 I priedas turėtų būti atitinkamai iš dalies pakeistas,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 881/2002 I priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. sausio 26 d.

            Komisijos vardu

            Pirmininko pavedimu

            Laikinai einantis Užsienio politikos priemonių tarnybos vadovo pareigas

      (1)  OL L 139, 2002 5 29, p. 9.

      PRIEDAS
      Toliau nurodytame Reglamento (EB) Nr. 881/2002 I priedo antraštinės dalies „Fiziniai asmenys“ įraše pateikti identifikavimo duomenys iš dalies keičiami taip:
      Įrašas „Malik Muhammad Ishaq (alias Malik Ishaq). Adresas: Pakistanas. Gimimo data: apytiksliai 1959 m. Gimimo vieta: Rahim Yar Khan, Pandžabo provincija, Pakistanas. Pilietybė: Pakistano. Kita informacija: a) fizinis apibūdinimas: stambaus kūno sudėjimo, juodomis akimis, juodais plaukais, vidutinio tamsumo ruda oda ir vešlia juoda barzda; b) yra nuotrauka, įtrauktina į Interpolo ir JT Saugumo Tarybos specialųjį pranešimą. Įtraukimo į sąrašą pagal 2a straipsnio 4 dalies b punktą data: 2014 3 14.“ pakeičiamas taip:

         „Malik Muhammad Ishaq (alias Malik Ishaq). Adresas: Pakistanas. Gimimo data: apytiksliai 1959 m. Gimimo vieta: Rahim Yar Khan, Pandžabo provincija, Pakistanas. Pilietybė: Pakistano. Kita informacija: a) fizinis apibūdinimas: stambaus kūno sudėjimo, juodomis akimis, juodais plaukais, vidutinio tamsumo ruda oda ir vešlia juoda barzda; b) yra nuotrauka, įtrauktina į Interpolo ir JT Saugumo Tarybos specialųjį pranešimą. Nukautas Pakistane 2015 7 28. Įtraukimo į sąrašą pagal 7d straipsnio 2 dalies i punktą data: 2014 3 14.“